Shikoh Gitau

Shikoh Gitau (alizaliwa 1981) ni mwanasayansi wa kompyuta kutoka nchini Kenya. Alimaliza masomo yake ya shahada ya kwanza ya Sayansi ya Kompyuta  kutoka chuo kikuu cha Africa Nazarene University na kupata shahada ya Uzamili kutoka University of Cape Town.

Anajulikana kwa kubuni programu za simu za mkononi za M-Ganga na Ummeli, zinazolenga kuhamasisha afya na tiba pamoja na kuwaunganisha watu wasio na ajira na fursa za kazi. Gitau alikuwa Mwafrika wa kwanza kushinda ufadhili wa Google Anita Borg Memorial Scholarship, uliotolewa katika Grace Hopper Celebration of Women in Computing, kutokana na ubunifu na tasnifu yake.

Hadi Agosti 2017, alichangia na kusimamia mpango wa Technology Innovations for Inclusive Growth katika Benki ya Maendeleo ya Afrika (AfDB).

Kwa sasa, Dkt. Shikoh Gitau anahudumu kama Afisa Mkuu Mtendaji (CEO) wa Qhala, kampuni ya teknolojia inayohusika katika mageuzi ya kidijitali barani Afrika, ambayo aliianzisha mwaka 2020.

Marejeo

Jamii:Watu walio hai
Jamii:Wanawake wa Kenya
Jamii:wanasayansi wa Kenya